James Tarkowski

James Alan Tarkowski (sündinud 19. novembril 1992 Manchesteris) on Inglismaa jalgpallur. Ta mängib keskkaitsjana Premier League'i klubis Everton.

2009. aastal liitus ta Inglismaa tugevuselt kolmanda liiga klubiga Oldham Athletic. Liigas tegi ta klubi põhimeeskonnas debüüdi 2011. aasta jaanuaris.

2014. aasta jaanuaris sõlmis ta lepingu Brentfordiga, mis mängis toona Inglismaa tugevuselt kolmandas liigas. Samal aastal kindlustas klubiga pääsu Inglismaa esiliigasse.

2016. aasta veebruaris sõlmis ta lepingu Burnleyga, mis mängis toona Inglismaa esiliigas. Inglismaa kõrgliigas mängis ta Burnleyga pärast seda kuus hooaega.

Pärast seda, kui Burnley oli Inglismaa kõrgliigast välja langenud, sõlmis Tarkowski 2022. aasta juulis nelja-aastase lepingu Evertoniga.

Debüüdi Inglismaa jalgpallikoondises tegi ta 27. märtsil 2018 sõprusmängus Itaalia vastu.

 Viited 

 Välislingid 

 Profiil Everton F.C. kodulehel

Kategooria:Inglismaa jalgpallurid
Kategooria:Burnley FC jalgpallurid
Kategooria:Brentford FC mängijad
Kategooria:Everton FC mängijad
Kategooria:Premier League'i mängijad
Kategooria:The Championshipi mängijad
Kategooria:league One'i mängijad
Kategooria:Sündinud 1992